PATVIRTINTA

Varėnos „Ryto“ progimnazijos direktoriaus 2023-05-02

įsakymu Nr.V-55

**TARPTAUTINIO UŽSIENIO KALBŲ KONKURSO**

**„MOKI ŽODĮ - ŽINAI KELIĄ“**

**NUOSTATAI**

**I SKYRIUS**

**BENDROSIOS NUOSTATOS**

1. Tarptautinio užsienio kalbų konkurso „Moki žodį - žinai kelią“ nuostatai reglamentuoja renginio tikslą, organizavimą, vertinimą ir dalyvių apdovanojimą.
2. Tarptautinį užsienio kalbų konkursą organizuoja Varėnos „Ryto“ progimnazijos užsienio kalbų mokytojos Ineta Meduneckytė Tamošiūnienė, Liucija Karašauskienė bei Varėnos „Ryto“ progimnazijos užsienio kalbų metodinė grupė.

**II SKYRIUS**

**KONKURSO TIKSLAS**

1. Konkurso tikslas – sudaryti galimybes mokinių saviraiškai, skatinti mokinių užsienio kalbų mokymąsi, plėtoti mokinių sociokultūrinę kompetenciją, tarpmokyklinį, tarptautinį bendradarbiavimą ir bendravimą, patirties sklaidą.

**III SKYRIUS**

**DALYVIAI IR UŽDUOTYS**

1. Konkurse gali dalyvauti Lietuvos bei užsienio bendrojo ugdymo mokyklų 6-8 klasių mokiniai.
2. Komandą sudaro 5-7 mokiniai.
3. Komandos namų darbai:

6.1. išsirinkti komandos kapitoną;

6.2. sukurti komandos pavadinimą, emblemą, prisistatymą;

6.3. parengti skaidres apie savo šalį ir savo mokyklą: kuo ypatinga jūsų šalis, kaip pristatytumėte ją užsieniečiams, kokia jūsų mokykla, mėgstamos erdvės, veiklos. Pristatymą parengti dviem užsienio kalbomis, kurias vaikai mokosi. Pristatymo laikas 5 - 6 min.

6.4. pasirengti pasisakyti, kodėl mokosi pasirinktų užsienio kalbų ir šiomis kalbomis pasirinktinai pasiruošti padeklamuoti eilėraštį ar papasakoti įdomią istoriją.

**IV SKYRIUS**

**KONKURSO ORGANIZAVIMAS**

1. Konkursas vyks 2023 m. gegužės 19 d. Varėnos „Ryto“ progimnazijoje, Dzūkų 64, Varėna.
2. Programa:

10.00-10.15 Dalyvių sutikimas – registracija.

10.15-10.30 Trumpa ekskursija po mokyklą.

10.30 Renginio pradžia.

10.40 Svečių iš Turkijos ir Kroatijos prisistatymai.

11.00-14.00 Dalyvių iš Lietuvos prisistatymas. Konkurso užduotys.

Vertinimas. Rezultatų skelbimas.

9. Konkursą sudaro 5 dalys:

1 dalis – komandų prisistatymas;

2 dalis – savo šalies ir mokyklos pristatymas dviem užsienio kalbomis;

3 dalis – pasirinktos užsienio kalbos pristatymas, eilėraščio deklamavimas, pasakojimas;

4 dalis – viktorinos užduotys komandoms;

5 dalis – komandų kapitonų rungtis.

10. Komandos registruojamos pagal pateiktą registracijos formą iki gegužės 12 dienos.

Nuoroda registracijai: <https://forms.gle/TxijFXQBaHyeh4r56>

arba e. paštu [ineta.tamosiuniene@gmail.com](mailto:ineta.tamosiuniene@gmail.com) .

**Registracijos forma**

|  |  |  |  |  |
| --- | --- | --- | --- | --- |
| Eil. Nr. | Mokyklos pavadinimas | Mokinių vardai, pavardės | Klasė | Komandos mokytojo vardas, pavardė,  el. paštas, tel. Nr. |
|  |  |  |  |  |

11. Konkurso koordinatoriai:

Ineta Meduneckytė Tamošiūnienė, [ineta.tamosiuniene@gmail.com](mailto:ineta.tamosiuniene@gmail.com), +37067404499

Liucija Karašauskienė, [liucijakarasauskiene@gmail.com](mailto:liucijakarasauskiene@gmail.com), +37061267198

**V SKYRIUS**

**DALYVIŲ VERTINIMAS IR APDOVANOJIMAS**

12. Užduočių atlikimą vertins dalyvius lydintys mokytojai.

13. Konkurso vertinimas:

13.1. komandų prisistatymas vertinamas 10 balų sistemoje;

13.2. savo šalies ir mokyklos pristatymas dviem užsienio kalbomis vertinamas 10 balų sistemoje;

13.3. pasirinktos užsienio kalbos pristatymas, eilėraščio deklamavimas, pasakojimas vertinami 10 balų sistemoje);

13.4. užduotys komandoms vertinamos po 1 tašką už teisingą atsakymą;

13.5. komandų kapitonų rungtis vertinama 1 tašku už teisingą atlikimą.

14. Konkurso dalyviai bus apdovanojami diplomais ir rengėjų prizais.

15. Konkurso organizatoriams ir konkurse dalyvavusių ugdytinių mokytojams bus išduodamos Varėnos švietimo centro pažymos.

# **VI. BAIGIAMOSIOS NUOSTATOS**

16. Nuostatai ir visa informacija, susijusi su Konkursu, skelbiama Varėnos „Ryto“ progimnazijos internetinėje svetainėje https://www.ryto.varena.lm.lt ir Varėnos švietimo centro internetinėje svetainėje

[https://www.varenossc.lt](https://www.varenossc.lt/).

17. Papildomą informaciją apie Konkursą teikia Varėnos „Ryto“ progimnazijos anglų k. mokytoja I. Meduneckytė Tamošiūnienė, tel. 8 67404499, el. p. ineta.tamosiuniene@gmail.com.